Banos

Banos er et bananpålegg som ble produsert fra 1930 til 2025.

Det ble produsert av Stabburet som eies av Orkla. Produktet ble lansert i Norge på 1930-tallet. Opprinnelig var det Oslo banankompani som produserte Banos, men selskapet ble kjøpt opp av Sunda AS og Orkla Foods i 1991. Banos lages av ferske bananer som moses og er smørbart.

Under en nyhetssak om svensk arbeidsinnvandring i februar 2011 ble Banos et symbol på «drittjobber» svensker tok i Norge, fordi bananene som inngikk i produksjonen ble håndskrellet av utelukkende unge svensker.

Produksjonen av Banos foregikk på Sundafabrikken på Tveita i Oslo, en gang hver tiende uke, frem til nedleggelsen i 2025.

Referanser

Eksterne lenker
Banos hos Orkla

Kategori:Pålegg
Kategori:Banan
Kategori:Introduksjoner i 1930
Kategori:Opphør i 2025